Byrettens dom blev stadfæstet
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Formueforbrydelser;
Forurettede og vidner;
Strafferetlige sanktioner og andre foranstaltninger;

/

Dom i sag om databedrageri ved anvendelse af koder til NemID  
08-11-2017  

V.L. S-0911-17 

Vestre Landsret har den 8. november 2017 afsagt dom i en sag om databedrageri. Bedragerierne var

til dels begået ved, at gerningsmænd havde installeret såkaldtekeyloggere på computere opstillet på

biblioteker, hvorved de havde afluret brugernavn og adgangskoder til NemID.

Gerningsmændene havde herefter bestilt nye nøglekort, som enten blev sendt til de forurettedes

adresse og derefter fjernet fra postkassen, eller sendt til en anden adresse, som gerningsmændene

havde ændret de forurettedes postadresse til. Endvidere blev der i flere tilfælde bestilt nye simkort

til de forurettedes telefoner, hvilke simkort gerningsmændene tilegnede sig på samme måde, således

at sms-er med koder blev sendt til gerningsmændene.

Herefter havde gerningsmændene via de forurettedes netbank hævet store beløb på de forurettedes

konti. Pengene blev overført til konti tilhørende en række personer, der mod en mindre betaling

havde udlånt deres betalingskort og pinkoder til gerningsmændene. Gerningsmændene hævede her-

efter pengene, oftest som kontanthævninger i pengeautomater.

Tiltalte blev idømt fængsel i 2 år og 6 måneder for databedragerier for ca. 1,8 mio. kr.